GiliGold/VAD_KnessetCorpus huggingface dataset:
יואב קיש: אני כמובן הסכמתי, נראה לי מאוד הגיוני ואנחנו נדון בזה בעוד חצי שנה.
יואב קיש: הודעתי את זה לפני כמה דקות, זה יהיה ברבע ל...
יואב קיש: אני מתנצל, אני חשבתי שזה היה על סדר היום.
יואב קיש: אנחנו פתחנו את הדיון, יש לנו שני נושאים על סדר היום: 1.
יואב קיש: רביזיה על החלטת ועדת הכנסת בדבר יחסי הגומלין בין הכנסת לאזרחי ישראל תושבי יהודה ושומרון.
יואב קיש: קביעת סדרי דיון מיוחדים לפי סעיף 98 לתקנון הכנסת לגבי הצעת חוק מ/1175 שידועה בכינויה "חוק המרכולים".
יואב קיש: מכיוון שאני רואה שיש פה הרבה תקשורת, לדעתי זה קשור לא להצעת החוק הפרטית שלך - -
<קריאה: ואפילו לא לרביזיה שלי.
יואב קיש: אבל הנקודה היא כזאת, אני רוצה לעדכן את כל הצופים:
יואב קיש: אני בעניין הזה משהה עדין את הדיון מכיוון שמתקיימים מגעים בין הקואליציה לאופוזיציה להגיע להסכמות בנושא הדיון.
יואב קיש: זה לא הסכמות - -
יואל חסון: לא, לא - -
יואב קיש: אני אדייק.
יואב קיש: אני אתן לך אחרי זה יואל.
יואב קיש: במקרה יואל פה, אני אדייק: אין הסכמות בין הקואליציה לאופוזיציה ואין מגעים.
אורן אסף חזן: אני תוהה רק עם מי המגעים כי יו"ר הסיעה פה.
יואל חסון: ואין מגעים.
יואב קיש: לנו יש שיח עם היועץ המשפטי לכנסת.
יואב קיש: חבר'ה, אני רוצה לשים את זה על השולחן, שיהיה ברור: יש שיח עם היועץ המשפטי לכנסת והצעתו, יכול להיות שתכובד על ידי הקואליציה ואז זה ייתר לנו את העניין הזה.
יואב קיש: אנחנו כרגע לא דנים בזה.
אורן אסף חזן: מה ההצעה שלו?
יואב קיש: אני לא יודע, אני לא נכנסתי לעניין הזה.
יואל חסון: תן לי להגיד מילה.
יואל חסון: אני רוצה להגיד בצורה ברורה אדוני, שאנחנו הבהרנו באופוזיציה שבגלל חוסר הנכונות להתנהל באופן פרלמנטרי הגון, אנחנו לא מנהלים משא ומתן עם הקואליציה שמבחינתה מציעה לנו הצעות דורסניות, לא ריאליות ולא רלוונטיות לחוק בסדר גודל כזה משמעותי.
יואל חסון: ולכן, אין משא ומתן.
אורן אסף חזן: אין בו כלום בחוק הזה.
יואל חסון: היועץ המשפטי לכנסת מציע כל מיני מסגרות דיון כדי שיאפשרו דיון אמתי ומשמעותי.
יואל חסון: אני הצעתי את הצעתי, גם שמעתי את הצעתו של היועץ המשפטי לכנסת.
יואל חסון: אם הצעתו תהיה מקובלת, למרות שמבחינתנו זה ויתור מסוים, אני - - -
יואב קיש: אנחנו לא דנים בזה עכשיו.
אורן אסף חזן: מה ההצעה?
יואב קיש: לא, אמרתי שלא דנים בזה עכשיו.
יואל חסון: משפט אחרון: החוק הזה לא באמת נחוץ.
יואב קיש: יואל ידידי, תודה.
יואב קיש: לעניין לא נתייחס.
אורן אסף חזן: יואל אבל אמרת דבר והיפוכו: אין מגעים - - -
יואב קיש: אני אומר דבר כזה מאוד פשוט: אם אנחנו נסיים את ההצבעה לפני, אנחנו נעשה הפסקה עד 13:45, ואז נתכנס להמשך הדיון גם בנושא של מה שהוספתי לסדר היום, ואז גם נדון בנושא המאוד ברור של האם צריך להפעיל או לא להפעיל את סעיף 98.
יואב קיש: יש לנו רביזיה על החלטת ועדת הכנסת, אני מקריא את ההחלטה לטובת כולם ואז נשמע את הרביזיה.
יואב קיש: תייצג את זה חברת הכנסת איילת נחמיאס ורבין.
יואב קיש: ההחלטה מיום רביעי, ט"ז בטבת התשע"ח, 3.1.2018: "יחסי הגומלין בין הכנסת ובין אזרחי ישראל תושבי יהודה ושומרון" הוועדה קיימה שני דיונים בסוגיית יחסי הגומלין בין הכנסת לבין אזרחי ישראל, תושבי יהודה ושומרון, בהשתתפות שרת המשפטים איילת שקד בדיון השני, שר התיירות יריב לוין וסגן שר הביטחון אלי בן דהן.
יואב קיש: המגמה היא ליצור דיאלוג בין הכנסת לממשלה בכל הנוגע לחקיקה - -
אלעזר שטרן: זאת ההחלטה?
יואב קיש: לא, זה סיכום הישיבה.
יואב קיש: תכף תגיע ההחלטה.
יואב קיש: - - שתחול גם על תושבי יהודה ושומרון, אזרחי ישראל.
יואב קיש: היועץ המשפטי לכנסת, המשנה ליועץ המשפטי לממשלה והיועץ המשפטי לאיו"ש סקרו בפני הוועדה את הדברים בנוגע לחקיקה באיו"ש.
יואב קיש: הוחלט: במקום הצעה לתיקון התקנון שהציע יו"ר הוועדה מלכתחילה, הוועדה בהצבעה אישרה את הסיכום הבא: 1.
יואב קיש: הוועדה קוראת לשרי הביטחון והאוצר להעמיד את המשאבים הדרושים למימון תקני בלשכת היועץ המשפטי לאיו"ש בכדי לצמצם את הפערים שקיימים היום בדין החל על אזרחי ישראל באיו"ש.
יואב קיש: הוועדה רשמה בפניה את הודעת היועץ המשפטי לכנסת לפיה ינחה את היועצים המשפטיים של הוועדות השונות בכנסת כי בעת הכנת הצעת חוק לקריאה שנייה ושלישית יסבו את תשומת לב הוועד לאופן יישום הנחיית היועץ המשפטי לממשלה על ידי גורמי הממשלה בדבר הדרכים להחלת ההסדר המתגבש גם על אזרחי ישראל ביהודה ושומרון.
יואב קיש: " עשרה חברים תמכו, שני חברים התנגדו, חבר אחד נמנע ולהלן הרביזיה.
יואב קיש: אני אתן לך לדבר אחרי זה.
יואב קיש: אני לא פותח את זה לדיון.
יואב קיש: מכיוון שנציג קואליציה אחד ידבר, אני אתן לך וזהו.
אלעזר שטרן: לא מי שחתום על - -
יואב קיש: הנוהל ברביזיה שנציג אחד, גם אם יהיו 50 חברים, אחד מדבר.
יואב קיש: איילת נחמיאס ורבין היתה הראשונה, היא מקבלת.
אלעזר שטרן: אני מזכיר רק שלא נתת לנו לדבר גם שם בדיון.
יואב קיש: בסדר, אני עכשיו פועל בדיוק לפי הנהלים, אלעזר שטרן, ואני לא מסכים עם הערתך האחרונה.
איילת נחמיאס ורבין: אני רוצה לחזק את אלעזר.
איילת נחמיאס ורבין: באמירה בסיסית, היה מאוד מאוד קשה להתבטא בדיון הזה, ואני אמנם לא נכחתי מתחילתו ובניגוד למנהגי הגעתי קצת באיחור אבל היה מאוד קשה להתבטא בדיון הזה.
איילת נחמיאס ורבין: אני שמחתי מאוד שאתה החלטת להסיר את ההצעה לתיקון התקנון מסדר היום, שאני חושבת שזה היה תיקון מאוד בעייתי אבל אני רוצה למחות בתוקף על שני דברים, ובגללם הגשתי את הרביזיה: 1.
איילת נחמיאס ורבין: ההנחיה ליועמ"ש של איו"ש היתה ההצעה של חברת הכנסת לבני.
איילת נחמיאס ורבין: הצעה טובה, נכונה.
איילת נחמיאס ורבין: יש מחסור ביועצים משפטיים באיו"ש.
איילת נחמיאס ורבין: צריך לראות באמת איזה חוקים יש היגיון להחיל אותם, ולכן הסכמנו לזה.
איילת נחמיאס ורבין: אבל אתה, במהלך אגרסיבי מדי, בלשון המעטה הייתי אומרת, על נושא מדיני פר-אקסלנס שבכלל לא ועדת הכנסת היא המקום לדון בו בעיני, אתה החלטת שאתה מוסיף סעיף נוסף אחרי שהיועץ המשפטי לכנסת אמר לך כמה פעמים ואני ביקשתי ממך: אל תצביע על זה, אתה לא צריך בכלל להצביע על זה.
איילת נחמיאס ורבין: זה לא תיקון חקיקה, זה לא תיקון תקנון, אתה לא צריך להצביע על זה.
איילת נחמיאס ורבין: למה אתה מעמיד אותנו במצב שבו אנחנו צריכים להתנגד גם לסעיף הראשון, שכאמור הוצע על ידי חברת הכנסת ציפי לבני, שזה תגבור היועצים המשפטיים באיו"ש.
איילת נחמיאס ורבין: זה דבר הגיוני, זה דבר נכון, זה דבר שגם עושה שכל בנסיבות העניין.
איילת נחמיאס ורבין: כל זמן שהממשלה הזאת ממשיכה להתמהמה ולא להחליט מה היא רוצה בשטחים האלה, אז לפחות שהתושבים שגרים שם לא צריכים לסבול בגלל שהממשלה משרכת את רגליה.
איילת נחמיאס ורבין: אבל במקום זה, אתה החלטת בכוח לבצע הצבעה – שוב, כאמור, על משהו שהיועץ המשפטי לכנסת אמר כמה וכמה פעמים שבכלל לא צריך להצביע עליו, זאת החלטה, והעמדת אותנו במצב ההזוי הזה, שכמו שאמר חבר הכנסת שטרן, ובמובן הזה אני שוב מחזקת את דבריו – האופוזיציה לא קיבלה הזדמנות הולמת להתבטא בדיון הזה.
אורן אסף חזן: מה הצבעתם בסוף?
איילת נחמיאס ורבין: אנחנו הצבנו נגד משום שהוכנס לשם סעיף - -
אלעזר שטרן: אני לא הצבעתי.
אורן אסף חזן: לא, היו רק שני מצביעים נגד - -
איילת נחמיאס ורבין: לא, אני לא זוכרת מי הצביע אבל - - -
איילת נחמיאס ורבין: תן לי לסיים בבקשה.
איילת נחמיאס ורבין: אני הצבעתי נגד משום שכאמור, אסור היה בכלל לבצע את ההצבעה הזאת משום שהיועץ המשפטי לכנסת אמר לך שלא צריך הצבעה.
איילת נחמיאס ורבין: אתה התעקשת בכוח לייצר הצבעה על כלום.
איילת נחמיאס ורבין: הדבר השני הוא שאתה הוספת סעיף שהיה לא נכון, משנה את סדרי העבודה של הכנסת לא בחקיקה ראשית ולא בשינוי תקנון, שהיועץ המשפטי לכנסת שלא אמר בכלל שהוא חושב שצריך לעשות דבר כזה, הוא צריך להנחות עכשיו את היועצים המשפטיים של הוועדות כדי שהם ינחו בתורם את המחוקקים בקריאה שנייה ושלישית, האם החוק הזה יחול או לא יחול ביהודה ושומרון.
איילת נחמיאס ורבין: אתם עושים מהלך מדיני שלא ועדת הכנסת היא המקום לעשות אותו, וזה היה מהלך אגרסיבי מדי אפילו בשביל הקואליציה הזאת.
איילת נחמיאס ורבין: אני מבקשת, אם כן, להצביע בעד הרביזיה.
איילת נחמיאס ורבין: אני חושבת שדבר כזה חייב להיות מובא בדיון רציני, אמיתי ומשמעותי.
יואב קיש: אני רוצה להתייחס לדברים שהעלית אחד אחד: ראשית, אני לא מכיר מקום אחר מאשר ועדת הכנסת לדיון על שינוי תקנון הכנסת - -
אלעזר שטרן: גם עם להביא שלושה ששרים שידברו שעה רק בגלל שהם חברים שלך.
יואב קיש: חבר הכנסת אלעזר שטרן, הקשבתי לחברת הכנסת ורבין בשקט - -
אורן אסף חזן: לא אלעזר, כי הם שרים בממשלה.
אורן אסף חזן: אתה יודע, צריך לכבד.
יואב קיש: - - אני הקשבתי לחברת הכנסת ורבין בשקט, אני עונה לנקודות שלה, תכבד לפחות את הדיון.
אלעזר שטרן: אמרת לי שלא תיתן לי לדבר אז למה שאני אכבד אותך?
אלעזר שטרן: אתה כיבדת אותי?
אלעזר שטרן: כיבדת את החברים שלך.
אלעזר שטרן: לא, אני רוצה שתיתן לי לדבר.
אלעזר שטרן: אתה יכול להוציא אותי, אל תאיים.
יואב קיש: אז לא ככה אלעזר.
יואב קיש: אתה מכיר אותי מספיק זמן בשביל לדעת שלא ככה - -
אורן אסף חזן: איזה דוגמה אתה נותן לחיילים שמסתכלים עליך?
יואב קיש: אורן, זה לא הדיון שהיה.
אורן אסף חזן: אני קיבלתי שבת בצבא בגללו.
אורן אסף חזן: אני רואה אותו היום איך הוא מתנהג, הייתי שם אותו 28 יום - -
יואב קיש: אורן, זה לא המקום.
יואב קיש: אני לא רוצה לקרוא לכם גם פה.
יואב קיש: אלעזר, אתה תקבל לדבר ואורן ידבר אבל אם תתפרצו עכשיו אתם מאבדים את זכות הדיבור שלכם עד סוף הדיון.
יואב קיש: התקנון זה המקום ולכן, ברגע שמדובר בוודאי ובוודאי לשינוי תקנון אז הערתך כאילו זה לא המקום בוועדת הכנסת - -
איילת נחמיאס ורבין: אבל זה לא דיון רגיל, זה לא דיון טריוויאלי.
יואב קיש: בסדר, אבל בעיני כל שינוי להצעת תקנון מקומו בוועדת הכנסת.
איילת נחמיאס ורבין: זה שימוש לרעה בתקנון הכנסת.
יואב קיש: בסדר, את לא יכולה לרקוד על החתונה משני הכיוונים.
איילת נחמיאס ורבין: לא, זה היה שימוש לרעה.
יואב קיש: אני שמעתי מה אמרת.
יואב קיש: אמרת שזה לא היה המקום, ועדת הכנסת ואני מוחה על כך.
יואב קיש: כמו כן, אמרת: למה לא הפרדת בין שתי ההחלטות, היה לי יותר קל אולי להצביע בעד החלטה אחת, בעד החלטה שנייה.
יואב קיש: ההערה רלוונטית אבל גם בפררוגטיבה שלי להחליט שלא ואני רוצה לשים את זה כמקשה, ואם אתה רוצה תתנגדי, גם לגיטימי.
איילת נחמיאס ורבין: זה מה שעשיתי.
יואב קיש: יפה, זה גם לגיטימי.
יואב קיש: אני לא הלכתי בדיון - -
איילת נחמיאס ורבין: למה לא הלכת ליועץ המשפטי לכנסת?
איילת נחמיאס ורבין: הוא אמר לך שלא צריך הצבעה.
אורן אסף חזן: כי הוא לא יועץ והוא לא קיבל את ההחלטה.
יואב קיש: מה אמרתי מי שידבר?
אורן אסף חזן: אני מחזק אותך.
יואב קיש: לא, אל תחזק אותי, לא צריך.
יואב קיש: אני לא עושה איפה ואיפה.
יואב קיש: פעם הבאה לא תקבל זכות דיבור.
יואב קיש: אני אומר לך בצורה הכי ברורה שהחלטתי לא להפריד את שתי ההחלטות היא לגמרי בסמכותי, ולכן בחרתי להעלות את זה כמקשה אחת.
איילת נחמיאס ורבין: לא, למה הצבעת על זה בכלל מלכתחילה?
איילת נחמיאס ורבין: אמר לך היועץ המשפטי שאין צורך בהצבעה.
יואב קיש: שני דברים: ראשית, את אמרת שאני כפיתי משהו על היועץ המשפטי.
יואב קיש: זה בוודאי ובוודאי לא נכון כי מי שהיה בדיון שמע את היועץ המשפטי אומר את הדברים האלה בעצמו, בצורה הכי ברורה כולל שאלתי האם זה משנה אם אני אצביע או לא? הוא אמר: זה לשיקולך.
איילת נחמיאס ורבין: כולל שלא צריך להצביע.
יואב קיש: הוא אמר: זה לשיקולך.
יואב קיש: וברגע שאמר שזה לשיקולי גם הערתך השלישית מדוע הצבעת – כי זה לשיקולי, ואני בחרתי שוועדת הכנסת כן תצביע על זה.
יואב קיש: ולכן, לכל שלוש טענותיך אני לא רואה הצדקה - -
איילת נחמיאס ורבין: רגע, אתה ער לזה שלשינוי תקנון מאז ומעולם בכנסת היתה הסכמה בין קואליציה לאופוזיציה?
יואב קיש: תודה, אבל מה הקשר?
יואב קיש: לא שינינו תקנון.
יואב קיש: טוב, איילת תודה, אני לא חוזר לוויכוח.
יואב קיש: חבר הכנסת אלעזר שטרן, בקצרה ואחרי זה אורן בקצרה.
יואב קיש: אם אתה מפריע לו, אתה לא מדבר.
יואב קיש: בבקשה אלעזר.
אלעזר שטרן: כמה דברים: 1.
אלעזר שטרן: אני שוב חושב שההצעה של ועדת הכנסת, נכון היה אחת משתי האפשרויות: או שנקבל אותה כתובה, או שמישהו יקריא לנו אותה כדי שנוכל לרשום ולדעת על מה אנחנו מצביעים.
אלעזר שטרן: אני לא השתתפתי אז בהצבעה בכלל כאות מחאה ולכן - -
יואב קיש: אורן, אתה לא מדבר, איבדת את זכות הדיבור.
יואב קיש: אני מצטער
אורן אסף חזן: יואב, אני רק שאלתי אותו שאלה עניינית אם הוא הכין את הקרקע לבג"ץ, אם יש מה שעומד מאחורי זה.
אורן אסף חזן: זו לא היתה הפרעה.
יואב קיש: אני אחשוב אחר כך אם תקבל את זה.
אלעזר שטרן: אני לא השתתפתי בהצבעה, אני לא באמת הבנתי על מה מצביעים ואני חושב שזה הצטרף לאופייה של אותה ישיבה שבגינה הגשתי גם את הרביזיה.
אלעזר שטרן: הסיבה השנייה שהגשתי את הרביזיה - אני חושב שגם אם הבאת שרים לדבר על נושא שגם עכשיו, כשהקראת, הקראת שהכותרת היתה: הצעה לתיקון התקנון, לא מן הראוי - -
יואב קיש: איפה ההחלטה?
יואב קיש: אני אגיד לך מה הקראתי.
יואב קיש: לא, למה הצעה לתיקון התקנון?
אלעזר שטרן: ככה הקראת.
יואב קיש: לא, הקראתי ככה: הוחלט: במקום ההצעה לתיקון התקנון.
אלעזר שטרן: סליחה, תקריא מה שהקראת מהתחלה.
יואב קיש: "יחסי הגומלין בין הכנת ובין אזרחי ישראל תושבי יהודה ושומרון".
אלעזר שטרן: הלאה.
אלעזר שטרן: יואב, אני כתבתי.
יואב קיש: קח, תגיד לי איפה אתה רואה את זה.
אלעזר שטרן: בבקשה - הוועדה קיימה דיון בסוגיית יחסי הגומלין בין הכנסת לבין אזרחי ישראל תושבי יהודה ושומרון בהשתתפות - -
יואב קיש: בבקשה, מה הנושא?
יואב קיש: מה הפריע לך במה שהקראתי עכשיו?
אלעזר שטרן: שההצעה לדיון, גם מה שכתבת כאן במקום ההצעה לתיקון התקנון - -
יואב קיש: זה מה שהתכנסנו.
אלעזר שטרן: - - לדון על תיקון התקנון.
אלעזר שטרן: שעל הצעה לתיקון התקנון של הכנסת, לא מן הראוי ששלושה שרים, לא זוכר כמה היו שם, ייקחו יותר מחצי דיון.
אלעזר שטרן: זה מה שאמרתי וזה מה שכתוב פה.
יואב קיש: אל תיכנס לדיון עצמו, אני מבקש.
אלעזר שטרן: לא נכנס לדיון.
אלעזר שטרן: לתוכן הדיון, למתכונת: אני חושב שזה לא פלא 1.
אלעזר שטרן: שאני מזכיר לכולם שלפחות בחלק מהדברים אחד השרים שבחרת להביא או שהוא בחר לבוא, לא משנה מה, גם השתלח בקצין צה"ל לובש מדים שלא יכול היה לענות לו.
אלעזר שטרן: אני שוב מוחה על זה.
יואב קיש: עכשיו אתה נכנס לדיון.
יואב קיש: אני ביקשתי להתייחס לפרוצדורה, אנחנו בשלב של הרביזיה.
יואב קיש: נתתי לך לדבר, לא הייתי חייב כי אני מבין שהיה לך גם...
יואב קיש: אני מבקש להתייחס לרביזיה.
אלעזר שטרן: ועכשיו לרביזיה: אני חושב שכשיש החלטה על נושא של תקנים בתוך גוף צבאי, זה לא עניין של החלטה של ועדת הכנסת לדיון לא מוכן ושאף אחד לא נקרא לתת עליו סקירה איך אנחנו, כחברי כנסת, יכולים גם לקבל את הקריאה.
אלעזר שטרן: זאת לא היתה הצעה של החלטה, צריך להגיד את האמת, של ציפי לבני, איך אנחנו יכולים לקבל החלטה ואיזה רשות יש לנו בלי שיש נייר לפנינו שמדבר על משמעויות, שאולי זה דבר שצריך להידון קודם כל בדרג הממשלתי בין שר הביטחון לבין שרת המשפטים או לא משנה מי כי להביא אותנו להחליט החלטה - -
אורן אסף חזן: אפשר לשאול שאלה?
יואב קיש: לא, אתה תקבל אחר כך.
יואב קיש: אתה לא מפריע לו.
אלעזר שטרן: לכן אני חשבתי שהדיון הזה, משתי הסיבות האלה, אין לו מקום.
אלעזר שטרן: הצעת ההחלטה, אני לא הבנתי אותה ואני לא חושב שאני בחור בעל קשיי הבנה חריגים - -
אלעזר שטרן: - - ולכן, אני חושב, אני מציע שגם אתה תקבל את הרביזיה, ואם אתה מבקש ואם מצבם המשפטי של תושבי יהודה ושומרון מטריד אותך, הוא גם מטריד אותי, אז בואו נעשה על זה דיון רציני ולא דיון כמו שהיה.
יואב קיש: אחרון הדוברים ואחרי זה מצביעים – אורן בקצרה, הבטחתי לו.
מכלוף מיקי זוהר: אתה יודע שהגלגל מתגלגל.
אורן אסף חזן: אז אתה רוצה שאני אקצר?
אורן אסף חזן: אדוני היושב ראש, קודם כל אני רוצה לברך אותך על האומץ להתמודד עם המהלך הזה.
אורן אסף חזן: אני אומר לך אמיתי: צר לי שלא עשינו בסוף שינוי תקנוני כי זה מה שנדרש.
אורן אסף חזן: אתה יודע, כשאנחנו מסתכלים על המציאות הרי היום, כל חקיקה בכנסת שהיא לצורך העניין, אני אומר במירכאות, מעמיסה על האזרחים אז היא אוטומטית חלה ביהודה ושומרון.
אורן אסף חזן: למשל, אם עושים שינוי בדוחות תנועה, אם עושים שינוי בקנסות, אם עושים שינוי בחוקי עזר מקומיים שבסוף מחמירים את הנהלים אז זה אוטומטית בא.
אורן אסף חזן: כשהכנסת כבר מביאה חוקים שבאים להיטיב עם האזרחים.
אורן אסף חזן: סתם דוגמה: חוק שהעבירו שאפשר לבנות פרגולה במחסן בלי אישור – כשזה לטובת האזרחים תושבי יהודה ושומרון נשכחים.
אורן אסף חזן: ולכן, חברתי איילת נחמיאס ורבין, כיוון שהכנסת שהיא זו שמחוקקת את החוקים, וכשאנחנו באים לחוקק חוקים אנחנו מסתכלים על כל אזרחי מדינת ישראל כאזרחים שווים, בלי הבדל בין דם כזה או אחר, אז כן מחובתנו לדאוג שהחוקים שאנחנו מחוקקים בסוף יחולו על האזרחים שלנו.
אורן אסף חזן: נכון, מסכים אתך שהגיע הזמן להחיל ריבונות.
אורן אסף חזן: כשתביאי את החוק שלך להצבעה אני גם אצביע אתך על סיפוח יהודה ושומרון - -
איילת נחמיאס ורבין: תהיה רגוע, הממשלה לא תיתן.
אורן אסף חזן: מה אכפת לך?
אורן אסף חזן: אני אצביע אתך.
אורן אסף חזן: את רואה כמה אני רגוע, מאוד מאוד אבל אני אומר לך, אדוני היושב ראש, שהצעד הראשון שעשית הוא מחייב, והצעד הבא הוא באמת לשנות כך שאנחנו, כשאנחנו באים לחוקק פה כל חוק, בסופו של יום עלינו חלה האחריות שהוא יתעסק וייגע גם בתושבי יהודה ושומרון.
מיכל בירן: הלוואי והיית מחיל את החוק הזה גם על נשים וערבים.
אורן אסף חזן: עוד משפט אחד קצר: אני אפילו לא נכנסתי לעובדה שחברי, האלוף במיל, כנראה שבחר שלא להצביע באותה הצבעה כי הוא כבר מכין את הבג"ץ הבא.
אורן אסף חזן: אתה יודע, הוא ח"כ בג"ץ.
אורן אסף חזן: הוא כל היום עסוק בבג"ץ.
יואב קיש: אורן, לעניין.
אורן אסף חזן: אז אני אומר:
אורן אסף חזן: אני חושב שאנחנו צריכים לדחות את הרביזיה הזאת.
אורן אסף חזן: אנחנו צריכים לקיים דיון נוסף כדי בכל זאת לעשות שינוי בתקנון הכנסת שיחייב אותנו להחיל את החוקים האלה.
אורן אסף חזן: הרי בסוף היום, כשאזרחי מדינת ישראל שגרים באריאל או ביצהר, באלון מורה או בבית-אל, כשהם שולחים את הילדים שלהם לבית ספר, הם שולחים אותו לבית ספר שנבנה על בסיס מערכת החינוך של משרד החינוך הישראלי.
אורן אסף חזן: וכשהם משלמים מיסים, זה מגיע לאוצר המדינה, זה עובר דרך מס הכנסה של אוצר מדינת ישראל.
אורן אסף חזן: וכשמשטרה עוצרת אותם, זו לא משטרה ירדנית ולא פלסטינית, שאין דבר כזה עם פלסטיני בכלל, ולא שום משטרה אחרת.
אורן אסף חזן: זו משטרה כחול-לבן שלנו.
אורן אסף חזן: ולכן, המציאות הזאת כבר קיימת.
אורן אסף חזן: אנחנו רק צריכים לתת לה מכה קלה כדי ליישר קו בין אזרחי יהודה ושומרון לאזרחי שאר מדינת ישראל בביטחון, ברווחה, בחברה, ואני אומר לך: תוביל את המהלך הזה ואני אתמוך בך.
אורן אסף חזן: ובמקום שבו הממשלה, אין לה את האומץ לעשות, יש אותנו, שאנחנו נעשה.
יואב קיש: אני מעלה להצבעה את הרביזיה: מי נגד הרביזיה שירים את ידו?
יואב קיש: 5 בעד, 8 נגד, אין נמנעים.
יואב קיש: 8 נגד 5, אנחנו ניפגש פה ברבע ל- לדיון בנושא של מיכל.
יואב קיש: כרגע להבנתי לא יתקיים דיון אבל אנחנו ברבע ל- נדע סופית.
בשעה 13: <קביעת ועדה לדיון בחוק הפיקוח על שירותים פיננסיים (קופות גמל), פ/2442>
יואב קיש: אנחנו דנים בקביעת ועדה לדיון בחוק הפיקוח על שירותים פיננסיים (קופות גמל), פ/2442 – תיקון הגבלת דמי ניהול בקרנות הפנסיה של חברת הכנסת מיכל בירן.
יואב קיש: בבקשה, חברת הכנסת בירן.
מיכל בירן: הצעת החוק הזו היא הצעה חשובה.
מיכל בירן: היא עברה בקריאה טרומית כנגד עמדת ממשלה.
מיכל בירן: אני מקווה שיהיו דיונים מעמיקים בוועדת הכספים, ואני מקווה שנגיע להסכמות לטובת אותם - -
יואב קיש: זאת אומרת, את רוצה את זה בוועדת כספים.
יואב קיש: אין פה מישהו שחושב שזה צריך להיות במקום אחר?
יואב קיש: אני דיברתי עם היושב ראש, הוא גם אמר - -
יואב קיש: אמר לי היושב ראש גפני שהם כבר דנים בנושא ושבהחלט זה המקום ולכן, אני בהחלט מצטרף – את רוצה להגיד משהו?
יואב קיש: אז מי בעד קביעת הוועדה לוועדת הכספים שירים את ידו?
יואב קיש: אני פותח את ישיבת ועדת הכנסת, יום שני, כ"ח בטבת התשע"ח, 15 בינואר 2018, השעה 11:00.
יואב קיש: נמצאת אתנו מזכירת הכנסת ירדנה מלר-הורוביץ, ברוכה הבאה.
יואב קיש: יש לנו שלושה נושאים על סדר היום, ונתחיל בסעיף 1: בחירת ממלא מקום ליו"ר הכנסת בעת היעדרו מהארץ.
יואב קיש: מצורף מכתב של מזכירת הכנסת שיושבת פה לצדי: יושב-ראש הכנסת ממליץ בפני וועדת הכנסת כי את מקומו ימלא סגן יושב-ראש הכנסת, חבר הכנסת יצחק וקנין.
יואב קיש: מדובר בתאריכים מיום שלישי, ז' בטבת התשע"ח, 23 בינואר, וישוב ארצה ביום חמישי, 25 בינואר.
ירדנה מלר-הורוביץ: זו נסיעת עבודה לפרלמנט האירופי.
יואב קיש: זה כולל את ימי שלישי ורביעי.
ירדנה מלר-הורוביץ: ימים שלישי ורביעי הם ימים של עבודת הכנסת.
ירדנה מלר-הורוביץ: יושב-ראש הכנסת נוסע לבלגיה, לפרלמנט האירופי.
ירדנה מלר-הורוביץ: יצוין שם יום השואה הבין-לאומי.
ירדנה מלר-הורוביץ: זה נופל בסוף שבוע, ומקדימים את זה לתאריכים האלה.
ירדנה מלר-הורוביץ: הוא גם ייצג את הכנסת בציון היום החשוב הזה, וגם תהינה לו מספר פגישות מדיניות.
ירדנה מלר-הורוביץ: ולכן הוא מבקש למנות את סגן היושב-ראש חבר הכנסת יצחק וקנין, למלא את מקומו בימים אלה.
יואב קיש: בהמשך למכתב של מזכירת הכנסת, אני מעלה להצבעה את המלצת יושב-ראש הכנסת להחלפתו בזמן נסיעתו על ידי חבר הכנסת יצחק וקנין.
יואב קיש: אני עובר לסעיף הבא על סדר היום.
יואב קיש: אנחנו מקווים שלאחר השינויים הרבים שנוצרו עקב שינויי לו"ז של סגן הנשיא עצמו, ואנחנו האחרונים שיכולים לשפוט לו מתי כן או לא, גם לו יש אילוצי פרלמנט, אנחנו מכירים את זה, ולמעשה נוצרה סיטואציה שביקור שהיה אמור להתקיים נדחה ונדחה שוב.
יואב קיש: כולי תקווה שהביקור הקרוב לא יידחה.
יואב קיש: אני חושב שזה ביקור חשוב.
יואב קיש: הנדון: ישיבה מיוחדת לכבוד סגן נשיא ארצות הברית, שינוי בשעת פתיחת ישיבת הכנסת.
יואב קיש: ביום שני, ו' בשבט התשע"ח, 22 בינואר 2018, תתקיים ישיבה מיוחדת לכבוד סגן נשיא ארצות הברית מר מייקל פנס.
יואב קיש: בהתאם לסעיף 19(א)(1) לתקנון הכנסת, מבקש יושב-ראש הכנסת חבר הכנסת יואל יולי אדלשטיין, את אישורה של ועדת הכנסת להקדים את שעת פתיחת ישיבת הכנסת באותו יום לשעה 14:00 בצהריים.
איילת נחמיאס ורבין: זה אומר שלא יהיו ישיבות סיעה באותו יום.
ירדנה מלר-הורוביץ: מה יושב-ראש הכנסת צריך להגיד לפנס?
איילת נחמיאס ורבין: אני לא שאלתי.
איילת נחמיאס ורבין: העליתי את ההערה.
יואב קיש: ההערה נכונה.
יואב קיש: אני חושב שישיבת סיעת המחנה הציוני מתחילה בשעה 14:00.
איילת נחמיאס ורבין: ב-13:45.
יואב קיש: היא יכולה להקדים - - -
איילת נחמיאס ורבין: הבעיה היא לא אישית.
איילת נחמיאס ורבין: זה רק בגלל שזה נופל על ועדות.
איילת נחמיאס ורבין: ההערה נאמרה כהערה, לא כשאלה, אלא כהתייחסות.
ירדנה מלר-הורוביץ: ביום שני בדרך כלל יש לנו נשיאות בשעה 12:00.
ירדנה מלר-הורוביץ: אז אפשר אולי לראות שהנשיאות תהיה יותר קצרה, ובלאו הכי זו לא ישיבה ארוכה, וזה יאפשר לכם לשבת שעה.
איילת נחמיאס ורבין: ככל שיידרש, אגב.
איילת נחמיאס ורבין: אנחנו עוד לא יודעים לצפות.
יואב קיש: חברת הכנסת ורבין, אני מזכיר לכם דבר אחד ששכחנו ולא כתוב פה, וזה היערכות הכנסת ברמה הביטחונית ביום הגעתו.
יואב קיש: לא יהיו ועדות.
יואב קיש: הכי מאוחר ב-11:00.
יואל חסון: חבר'ה, גם לא יקרה כלום אם לא תהיה ישיבת סיעה ביום שני.
יואל חסון: תמשיכו.
יואל חסון: נגיד לו לבוא בשמחה, ושיבוא גם ב-13:00 אם הוא רוצה.
יואב קיש: אני רוצה לשמוע את התייחסות החברים.
אלעזר שטרן: מה קורה בהמשך היום?
יואב קיש: לאחר שיסתיימו דבריו של מייק פנס, הישיבה ממשיכה לסדר יום רגיל.
יואב קיש: אם אני משער נכון, זה לא יהיה שעתיים, כל הדוברים.
ירדנה מלר-הורוביץ: הישיבה תהיה ככל הנראה בין שתיים לשלוש, וישיבת הכנסת תמשיך.
ירדנה מלר-הורוביץ: אנחנו מקדימים את שעת הישיבה.
ירדנה מלר-הורוביץ: לא קובעים ישיבה מיוחדת.
יואב קיש: זאת אומרת, יהיה רצף?
ירדנה מלר-הורוביץ: יהיה רצף.
ירדנה מלר-הורוביץ: ייפרדו מהאורח וחזרו לסדר יום רגיל.
אלעזר שטרן: זאת אומרת שכל הישיבה מוקדמת.
יואב קיש: לא עושים הפסקה.
ירדנה מלר-הורוביץ: לא עושים הפסקה.
ירדנה מלר-הורוביץ: זו לא ישיבה מיוחדת.
ישראל אייכלר: אני שואל למה.
ישראל אייכלר: מה ההיגיון?
ירדנה מלר-הורוביץ: יש היגיון.
איילת נחמיאס ורבין: כי כבר פתחו את המליאה, הרב אייכלר.
ירדנה מלר-הורוביץ: למה תמיד יש אפצלוכעס?
איילת נחמיאס ורבין: אני אגיד לך למה, ירדנה, כדי שתוכלי להגיד אפצלוכעס, שזו מילה נפלאה.
איילת נחמיאס ורבין: זה כמו יחרב ביתכ.
יואב קיש: מה רצית להגיד, חברת הכנסת איילת נחמיאס ורבין?
איילת נחמיאס ורבין: אל"ף, אני רציתי להביע קורת רוח רבה על כך שסגן הנשיא יבוא לנאום בכנסת.
איילת נחמיאס ורבין: אני חושבת שזה מאוד חשוב.
איילת נחמיאס ורבין: בשנה שעברה היתה לנו, בלשון המעטה, חוסר קורת רוח מכך שנשיא ארה"ב לא בא לנאום כאן - - -
יואב קיש: וגם שינינו תקנון.
איילת נחמיאס ורבין: וגם קיימנו דיונים בהתאם לבקשת יושב-ראש הכנסת, שיואל חסון ואני היינו בעדם, ואגב חטפנו ריקושטים אצלנו בסיעה על כך שהיינו בעד, אבל אני חושבת שאנחנו עומדים מאחורי - - -
יואב קיש: היא לא עניינית, הסיעה שלכם?
איילת נחמיאס ורבין: היא עניינית לגמרי.
איילת נחמיאס ורבין: לא כולם חשבו כמונו.
יואל חסון: יש דעות אחרות, יש דמוקרטיה.
איילת נחמיאס ורבין: זה מותר, סיעה דמוקרטית לחלוטין וזה בסדר.
יואב קיש: אני אוהב סיעות דמוקרטיות.
איילת נחמיאס ורבין: באופן כללי אצלכם חושבים שדמוקרטיה זה אובר-רייטד.
ישראל אייכלר: מה היתה הטענה של המתנגדים?
איילת נחמיאס ורבין: הטענה שלהם היתה שזה עניין דמוקרטי, וזה לא נורא אם מישהו קורא קריאת ביניים.
איילת נחמיאס ורבין: אנחנו כן חושבים שזאת בעיה, ובסך הכול בסופו של דבר, הרי נתנו היתר לא מוגזם שפוגע בזכויות של חברי הכנסת.
איילת נחמיאס ורבין: ואני בעיקר רוצה להביע תקווה שרשימות שהודיעו שהן לא יהיו בישיבה כשהישיבה עם סגן הנשיא היתה אמורה להתקיים, וזו בעצם הרשימה המשותפת, אני מאוד מאוד מקווה שהם יחזרו בהם מההחלטה הזו.
יואב קיש: או שהם עסוקים בבנייה של הבית של טראמפ.
איילת נחמיאס ורבין: אני באמת מקווה שהם יחזרו בהם מההחלטה הזאת.
איילת נחמיאס ורבין: אני חושבת שכל הבית הזה מבטא את מהותה של הדמוקרטיה הישראלית, ואני חושבת שגם הנוכחות של רבים מתוך הרשימה המשותפת נותנת לזה את העוצמה.
איילת נחמיאס ורבין: וזה שהם לא ינכחו באולם פוגע בהם, בעיניי, פוגע בציבור ששלח אותם לכאן, ואני חושבת שזה מאוד חשוב.
יואל חסון: קודם כל, אני מצטרף לחברים על השמחה או על הכבוד בזה שהכנסת תארח את סגן נשיא ארצות הברית.
יואל חסון: אני חושב שזה ביקור חשוב, וזה שהוא מגיע לכנסת זה מסר חשוב מאוד.
יואל חסון: אני גם מציע שכמו שיש חובה להגיע ויש כללי טקס, אני חושב שמדינת ישראל צריכה לקבוע שכל מכובד שמגיע, נשיא מדינה, ראש ממשלה וכולי, בהנחה שהוא רוצה לנאום נאום מרכזי, שהוא יצטרך להיות במליאת הכנסת.
יואל חסון: ככה זה צריך להיות, לדעתי, אם הוא רוצה, ואם אנחנו חושבים שזו דרגה מספיק גבוהה, או מדינה בעלת חשיבות.
יואל חסון: יש לזה ערך.
יואל חסון: פעם זה היה ככה תמיד, וזה צריך לחזור למקום הזה.
יואל חסון: ולא צריך לחשוש מקריאות לסדר.
יואל חסון: נתנו כלי היום ליושב-ראש שמאפשר לו לגדוע את זה מיד באופן הנחרץ ביותר.
יואל חסון: ואני חושב שגם הציבור הישראלי, אם אני לוקח לדוגמה את ביקור טראמפ, היה מרגיש יותר שותף, והנאום היה בעיניו נראה הרבה יותר מתאים, אם הוא היה ניתן בכנסת ולא ניתן באותו מקום, במוזיאון, שבו זה היה בסופו של דבר.
יואל חסון: לדעתי זה היה נראה הרבה יותר.
יואל חסון: גם לנשיא טראמפ עצמו זה היה נראה הרבה יותר, ולדעתי, גם היה לזה יותר צפייה ויותר הד ציבורי.
אלעזר שטרן: סליחה שאני - - - את הגובה של הדיון הפילוסופי הזה.
יואל חסון: אז אל תעשה.
אלעזר שטרן: אני מאוד התרגשתי מהדברים שלך ושל איילת, והקריאה לחברים הערבים שלנו, שכאילו כולם פה, באו להקשיב.
איילת נחמיאס ורבין: אני אומרת את זה לפרוטוקול.
יואב קיש: הם במקרה לא פה.
יואב קיש: בדרך כלל הם באים לישיבות.
אלעזר שטרן: אבל יש לי רק שאלה אחת.
אלעזר שטרן: נאומים בני דקה ואי אמון אחר כך, זה בתחילת הישיבה – למה אתם צוחקים?
ירדנה מלר-הורוביץ: אם יהיה אי אמון, לא יהיו נאומים בני דקה.
יואב קיש: סדר היום ייקבע במזכירות.